**Έξω χιονίζει**

**του Σάκη Σερέφα**

**Θέατρο Επί Κολωνώ**

**Black Box**

Ναυπλίου 12 & Λένορμαν 94,Κολωνός
Τηλ.: 2105138067

Πρεμιέρα 16 Δεκεμβρίου 2017

Video trailer: <https://youtu.be/74j4aoXrUP4>

Εκατό χρόνια μετά τον Πρώτο Παγκόσμιο Πόλεμο, το μέντιουμ Νίνα καλεί στη σκηνή γνωστού κινηματοθεάτρου τα εκτοπλάσματα έξι ξένων στρατιωτών, που είχαν βρεθεί στο μέτωπο της Θεσσαλονίκης.

Ο κάθε ένας θα καταθέσει τη δική του μαρτυρία, ζωντανεύοντας ένα σύμπαν σαρκοφάγο, αντιηρωικό, ξεκαρδιστικό αλλά και σπαρακτικό. Ένα σύμπαν, μ’ ένα πιάτο γίδα βραστή, τα φονικά κουνούπια της μαλάριας, μια μπανιέρα με το αίμα τριάντα φαντάρων, με εκρήξεις ερωτοπάθειας στα μιούζικ χωλ της πόλης, με στοχασμούς για τα αποφάγια που οι πεθαμένοι αφήνουν και με εικόνες από τη μεγάλη πυρκαγιά της πόλης στα 1917, εικόνες από την πολυφυλετική Θεσσαλονίκη της εποχής.

Όλα αυτά συμβαίνουν μέσα στη ζεστή αίθουσα του κινηματοθέατρου, καθώς έξω χιονίζει. Κι ενώ το χιόνι πέφτει και λιώνει, λιώνουν κι οι λέξεις, οι πόνοι, τα χάδια, οι μέρες, οι ιστορίες, κι ο μυστηριώδης θεατής της τρίτης σειράς χάνεται στο σκοτάδι.

**Διασκευή- Σκηνοθεσία: Μαρία Αιγινίτου**

**Επιμέλεια κίνησης: Βρισηίδα Σολώμου**

**Μουσική: Σωτήρης Καστάνης**

**Επιμέλεια σκηνικού χώρου: Γιάννης Θεοδωράκης**

**Ενδυματολογική επιμέλεια: Nina Loretti**

**Βοηθός σκηνοθέτη: Σοφία Καστρησίου**

**Φωτογραφίες: Γιάννης Πρίφτης**

**Video: Κώστας Γεραμπίνης**

**Παίζουν οι ηθοποιοί: Ειρήνη Ιωάννου, Νίκος Καρδώνης, Στάθης Κόικας**

**Πληροφορίες παράστασης**

Από 16 Δεκεμβρίου 2017 έως 18 Φεβρουαρίου 2018

Σάββατο στις 19:00 και Κυριακή στις 21:30

Διάρκεια παράστασης: 75 λεπτά, χωρίς διάλειμμα

**Τιμές εισιτηρίων**

Κανονικό: 13 ευρώ

Μειωμένο: 10 ευρώ (φοιτητικό, άνω των 65 ετών)

 5 ευρώ (ανέργων)

**Λίγα λόγια για τον Σάκη Σερέφα**

*Θεατρικά έργα του Σάκη Σερέφα έχουν ανέβει στο Εθνικό θέατρο, στο Κρατικό Θέατρο Βορείου Ελλάδος, στο θέατρο Αμόρε, στην Πειραματική Σκηνή της Τέχνης και αλλού. Το Μαμ**τιμήθηκε με το βραβείο νεοελληνικού έργου Κάρολος Κουν 2007, της Ένωσης Ελλήνων Θεατρικών Κριτικών. Το Αποστολή στον πλανήτη Γη τιμήθηκε με το βραβείο του Υπουργείου Πολιτισμού για το 2007. Το Θα σε πάρει ο δρόμος περιλαμβάνεται στον κατάλογο « Τα 120 καλύτερα σύγχρονα ευρωπαϊκά θεατρικά έργα» της European Theatre Convention ( ETC, 2010 ).*

**Λίγα λόγια για τη Μαρία Αιγινίτου**

*Η Μαρία Αιγινίτου είναι σκηνοθέτις. Τα τελευταία χρόνια έχει παρουσιάσει τις παραστάσεις: Ανάμισης Ντενεκές, του Γιάννη Μακριδάκη (2015), Μαρμαρού- η γυναίκα βρικόλακας, του Ζαχαρία Στουφή (2015), Κατεβαίνει ο Καμουζάς στους φούρνους, της Μαριλένας Παπαϊωάννου στο Φεστιβάλ της Πειραματικής Σκηνής του Εθνικού θεάτρου, με θέμα τον Ελληνικό Εμφύλιο (2016) και Tο πράσινό μου το φουστανάκι, της Λένας Κιτσοπούλου( 2016). Το 2017 παρουσίασε σε δική της σκηνοθεσία και διασκευή στο Κέντρο Ελέγχο Τηλεoράσεων το έργο Εις Ελευθερίαν, της Ελεωνόρας Σταθοπούλου.*